laion/Wikipedia-Exotic huggingface dataset:
Smile (שיר של ויזקיד)

"Smile" (בעברית: "חיוך") הוא שיר שהוקלט על ידי הזמר הניגרי ויזקיד, בהשתתפות הזמרת-יוצרת האמריקאית H.E.R.. הוא יצא לאור ב-16 ביולי 2020, בהוצאת חברות התקליטים סטארבוי רקורדס ו-RCA רקורדס, כסינגל המוביל מתוך אלבום האולפן הרביעי שלו, Made in Lagos‏ (2020). השיר הגיע למקום השלישי במצעד סינגלי האפרוביטס הבריטי (אנ'). השיר נכתב על ידי ויזקיד, H.E.R. ועמנואל איסונג והופק על ידי P2J. ויזקיד היה פעיל מאוד ברשתות החברתיות, ופרסם ציוצים כדי ליצור באזז (במשך יותר משנתיים) אודות אלבום האולפן הרביעי שלו, Made in Lagos. לפני יציאתו של "Smile", ויזקיד פרסם הודעה סתמית באינסטגרם שלו המשבחת כמה אמנים ומפיקים שעבדו איתו על האלבום. הוא סיכם בפרסום תאריך הלידה שלו, ונתן למעריצים את הרושם שזה יהיה תאריך היציאה של אלבומו. במקום זאת, הוא הוציא את השיר כ"חגיגת החיים", והקדיש אותו לשלושת ילדיו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-25 מיליון השמעות. הווידאו קליפ הרשמי של השיר פורסם ב-24 בספטמבר 2020 והועלה לערוץ היוטיוב של סטארבויTV. נכון לאוגוסט 2023 עומד מונה הצפיות של הקליפ על למעלה מ-10 מיליון צפיות. סרטון השיר "Smile" באתר יוטיוב מידע על הרצועה "Smile" באתר ספוטיפיי Wizkid (Ft. H.E.R.) – Smile, נבדק ב-2023-08-27 "NSG crowned Number 1 on the first ever Official Afrobeats Chart" Tomiwa, Wizkid - "Smile" ft. H.E.R. (Song), tooXclusive, ‏2023-03-25 (באנגלית אמריקאית) Naijtimes, Naijtimes News and Entertainment (באנגלית אמריקאית) Smile (feat. H.E.R.), 2020-07-16, נבדק ב-2023-08-27 Wizkid - Smile (Official Video) ft. H.E.R., נבדק ב-2023-08-27
קווין דנקי

אאואקה סטיב קווין דנקי (בצרפתית: Ahoueke Steeve Kévin Denkey; נולד ב-30 בנובמבר 2000) הוא כדורגלן טוגולזי המשחק בעמדת החלוץ בקבוצת סרקל ברוז' ובנבחרת טוגו. דנקי נולד בלומה שבטוגו ועבר לצרפת בגיל צעיר, עת הצטרף לאקדמיית הנוער של נים ב-2014. הוא ערך את הופעת הבכורה המקצועית שלו עבור הקבוצה הבוגרת של המועדון ב-0–0 נגד לה האבר ב-13 בינואר 2017. ב-25 באוגוסט 2019 כבש שער בכורה בקבוצה בתיקו 2-2 עם מונקו. הוא הצטרף לבזייה בהשאלה לחצי שנה בינואר 2019. בראשית ינואר 2021 חתם בסרקל ברוז' מהליגה הבלגית. ב-17 בינואר ערך הופעת בכורה בקבוצה בהפסד 1-0 לסטנדרד לייז'. ב-20 בפברואר כבש שער בכורה בניצחון 1–2 על מוסקרון. דנקי ייצג את טוגו בנבחרת עד גיל 20 בטורניר טולון 2018, וכבש שני שערים בשלושה משחקים. הוא ערך את הופעת הבכורה שלו בנבחרת הבוגרת של טוגו במשחק מוקדמות גביע אפריקה לאומות 2019 נגד בנין ב-9 בספטמבר 2018 במשחק שהסתיים בתיקו מאופס. ב-12 באוקטובר 2021 כבש שער בכורה במוקמות מונדיאל 2022 בניצחון 1–2 על הרפובליקה הדמוקרטית של קונגו. מדיה וקבצים בנושא קווין דנקי בוויקישיתוף קווין דנקי, ברשת החברתית אינסטגרם קווין דנקי, באתר Transfermarkt קווין דנקי, באתר Soccerway קווין דנקי, באתר BDFutbol קווין דנקי, באתר WorldFootball.net קווין דנקי, באתר National Football Teams קווין דנקי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קווין דנקי".
אג'ה מומאי

אֶגֶ'ה מוּמאי (בטורקית: Ece Mumay; נולדה ב-12 באוגוסט 1998) היא זמרת טורקייה. ידועה בזכות להיטה "Galaksi", שזכה להצלחה בין-לאומית. אג'ה מומאי נולדה באיסטנבול ב-12 באוגוסט 1998, למשפחה מסירט. היא התחילה לזכות להצלחה כאשר הוציאה את השיר "Vazgeç Gönül". במרץ 2020 הוציאה "Senden Sonra" שזכה להצלחה נאה. שירה "Galaksi" זכה להצלחה בין-לאומית והפך לאחד מהקליפים הטורקיים הנצפים ביותר בכל הזמנים, עם למעלה מ-295 מיליון צפיות בסך הכול. באוקטובר 2021 הוציאה את הדואט "Olmadı" ביחד עם ולט. הוא זכה להצלחה רבה וצבר למעלה מ-25 מיליון השמעות בספוטיפיי. "Peri", שיצא אחריו, צבר למעלה מ-100 מיליון צפיות בסך הכול. באמצע שנת 2021 הוציאה את הבלדה "Duygularım" בליווי וידאו קליפ בו התלבשה ככלה עם מספר נגניות מסביבה. ב-14 בפברואר, היא הוציאה שיר בשם "Dokuz Mevsim" עם איסמעיל YK לרגל יום ולנטיין. באמצע 2022 הוציאה את הקליפ של "Vanilya" שזכה להצלחה רבה וצבר למעלה מ-52 מיליון צפיות. באותה השנה, הוציאה מספר סינגלים נוספים – לחלקם צולמו וידאו קליפים נלווים. ב-7 באפריל 2023 חזרה עם השיר "Affetmem" שזכה להצלחה מתונה. "Tanrıça", שיצא אחריו, זכה להצלחה גם כן. במהלך קיץ 2023 הוציאה את הסינגל "Panda", ואחריו גם את "Padişah" ללא קליפ נלווה. הסינגל האחרון שהוציאה באותה השנה היה "Deniz Atı". בתחילת 2024 הוציאה את הדואט "Tılsım" ביחד עם טלאדרו. בהמשך, חברה לאיליאס יילצ'ינטאש יחד הוציאו את "Şahit". מומאי כתבה והלחינה את "Pansuman", שיצא ב-4 באפריל באותה השנה. בחודש העוקב, יצא "Katran" אותו כתבה ביחד עם נאזים ממדוף שגם הלחין אותו. 2018: Odamdan 2022: Vanilya מדיה וקבצים בנושא אג'ה מומאי בוויקישיתוף אג'ה מומאי, ברשת החברתית פייסבוק אג'ה מומאי, ברשת החברתית אקס (טוויטר) אג'ה מומאי, ברשת החברתית אינסטגרם אג'ה מומאי, ברשת החברתית טיקטוק אג'ה מומאי, סרטונים בערוץ היוטיוב אג'ה מומאי, באתר אפל מיוזיק (באנגלית) אג'ה מומאי, באתר ספוטיפיי אג'ה מומאי, באתר Last.fm (באנגלית) אג'ה מומאי, באתר דיזר אג'ה מומאי, באתר Yandex.Music (ברוסית) אג'ה מומאי, באתר Songkick (באנגלית) אג'ה מומאי, באתר Genius אג'ה מומאי, באתר אמזון מיוזיק Ece Mumay’ın ‘Galaksi’si Çok Eğlenceli | Sevil Erdoğan Köşe Yazısı - Hürriyet Haberler, www.hurriyet.com.tr Ece Mumay - Senden Sonra, נבדק ב-2023-08-28 Ece Mumay - Galaksi, נבדק ב-2023-08-27 Velet & Ece Mumay - Olmadı, נבדק ב-2023-08-28 Olmadı, 2021-10-15, נבדק ב-2023-08-28 Ece Mumay - Peri, נבדק ב-2023-08-28 Ece Mumay - Duygularım, נבדק ב-2023-08-28 Ece Mumay & İsmail YK - Dokuz Mevsim, נבדק ב-2023-08-27 netd müzik (2022-04-01), Ece Mumay - Vanilya, נבדק ב-2024-08-10 Mahzen Fabrick (2023-04-07), Ece Mumay - AFFETMEM, נבדק ב-2024-08-10 netd müzik (2023-06-01), Ece Mumay - Tanrıça, נבדק ב-2024-08-10 netd müzik (2023-08-15), Ece Mumay - Panda, נבדק ב-2024-08-10 Doğan Music Company (2023-08-31), Ece Mumay - Padişah, נבדק ב-2024-08-10 netd müzik (2023-10-27), Ece Mumay - Deniz Atı, נבדק ב-2024-08-10 Ece Mumay (2024-01-11), Ece Mumay & Taladro - Tılsım | Official Lyric Video, נבדק ב-2024-08-10 netd müzik (2024-02-13), Ece Mumay & İlyas Yalçıntaş - Şahit, נבדק ב-2024-08-10 netd müzik (2024-04-04), Ece Mumay - Pansuman, נבדק ב-2024-08-10 netd müzik (2024-05-24), Ece Mumay - Katran, נבדק ב-2024-08-10
אונדז'יי לינגר

אונדז'יי לינגר (בצ'כית: Ondřej Lingr; נולד ב-7 באוקטובר 1998 בצ'כיה) הוא כדורגלן צ'כי המשחק בעמדת הקשר ההתקפי בקבוצת פיינורד מליגת העל ההולנדית, בהשאלה מסלביה פראג, ובנבחרת צ'כיה. לינגר גדל במחלקת הנוער של מ.פ.ק. קרווינה. הוא החל את הקריירה המקצוענית שלו בקבוצה הבוגרת של המועדון במסגרת ליגת העל הצ'כית, וערך במדיה 72 הופעות ליגה, בהן הבקיע שמונה שערים. ב-6 באוגוסט 2020 חתם לינגר בסלביה פראג מליגת העל הצ'כית. ב-24 באוגוסט 2023 הושאל לינגר למשך עונת 2023/24 לפיינורד מליגת העל ההולנדית. ב-24 במרץ 2022 ערך לינגר את הופעת הבכורה שלו בנבחרת צ'כיה, בהפסד 1-0 לנבחרת שוודיה במסגרת מוקדמות מונדיאל 2022. נכלל בסגל נבחרת צ'כיה לטורניר יורו 2024, ובמסגרת משחק הכנה לטורניר כבש לינגר שער בכורה במדים הלאומיים מול נבחרת מלטה במשחק שנגמר בניצחון 7-1 לצ'כיה סלביה פראג ליגת העל הצ'כית בכדורגל: 2020/21 הגביע הצ'כי: 2020/21, 2022/23 פיינורד הגביע ההולנדי: 2023/24 מדיה וקבצים בנושא אונדז'יי לינגר בוויקישיתוף אונדז'יי לינגר, באתר Transfermarkt אונדז'יי לינגר, באתר Soccerway אונדז'יי לינגר, באתר WorldFootball.net אונדז'יי לינגר, באתר National Football Teams אונדז'יי לינגר, באתר FootballDatabase.eu Lingr to Feyenoord באתר הרשמי של סלביה פראג, 24 באוגוסט 2023 (באנגלית) Nominace reprezentace na přípravný kemp před EURO 2024 באתר הרשמי של התאחדות הכדורגל הצ'כית, 28 במאי 2024 (בצ'כית)
Galaksi

"Galaksi" (בעברית: "גָלַקסִיָה") הוא שיר שהוקלט על ידי הזמרת-יוצרת הטורקייה אג'ה מומאי. הוא יצא לאור ב-19 ביוני 2020, בהוצאת חברת התקליטים DDM, כסינגל שלא מתוך אלבום. את השיר כתבה והלחינה מומאי להפקה של ג'אם בשראן אקסן. השיר זכה להצלחה ארצית בטורקיה ודורג במקום הראשון בטורקיה טופ 40 במשך שישה שבועות. השיר נכתב והולחן על ידי אג'ה מומאי והופק על ידי ג'אם בשראן אקסן. "Galaksi" הוא מעין שיר אהבה בו מומאי מבטאת את אהבתה לבן זוגה כאילו היה הגלקסיה שלה. עם זאת, היא מציגה דרך המילים של השיר א הצדדים השליליים הכרוכים במערכת היחסים ביניהם – היא משלבת שאלות שונות בטקסט עצמו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-45 מיליון השמעות. הווידאו קליפ הנלווה של "Galaksi" הועלה לערוץ היוטיוב של netd müzik ב-19 ביוני 2020, ביום יציאתו כסינגל. הוא צולם על סירה השטה במים. לאורכו, ניתן לראות את מומאי מבצעת את הבתים השונים, תוך ביצוע תנועות ריקוד שונות לצד רקדניות ליווי. ישנן סצנות בהן ניתן לראותה צוללת מתחת לפני הים. נכון לאוגוסט 2023 עומד מונה הצפיות של הקליפ על למעלה מ-295 מיליון צפיות. סרטון השיר "Galaksi" באתר יוטיוב Ece Mumay - Galaksi, נבדק ב-2023-08-27 Galaksi by Ece Mumay from Turkey, Popnable.com (באנגלית) Ece Mumay - Galaksi lyrics + English translation, lyricstranslate.com (באנגלית) Galaksi, 2020-06-19, נבדק ב-2023-08-27
חיים כהן (ספורטאי)

חיים כהן (14 במרץ 1950 – 25 בנובמבר 2016) היה ספורטאי ספורט נכים, שחקן וקפטן נבחרת ישראל בכדורסל בכיסאות גלגלים. כהן נולד וגדל בתל אביב, למד בתיכון עירוני י"א והיה שחקן בקבוצות הנוער והבוגרים של בני יהודה תל אביב. הוא שירת בחטיבת הצנחנים ונפצע קשה בפעולת כראמה, בעקבותיה נותר מרותק לכיסא גלגלים והחל בפעילות שיקומית בבית הלוחם. במשחקים הפאראלימפיים היידלברג (1972) ובמשחקים הפאראלימפיים טורונטו (1976) השתתף בתחרויות אתלטיקה בדרגת נכות 4: בהיידלברג התחרה בהטלת כידון, זריקת אלה וזריקת דיסקוס ובטורונטו התחרה בזריקת דיסקוס. כשחקן כדורסל כיסאות גלגלים השתתף במשחקי סטוק מנדוויל. באליפות אירופה לשנת 1975 הוא הוכתר בתואר מלך הסלים. בהמשך השתתף במשחקים הפאראלימפיים טורונטו (1976) בה זכתה הנבחרת במדליית כסף, במשחקים הפאראלימפיים ארנהם (1980) היה שותף לזכייה במדליית זהב ובמשחקים הפאראלימפיים סיאול (1988) בהם סיימה הנבחרת ברבע הגמר. נפטר בשנת 2016 והוכר כחלל צה"ל שנפטר כתוצאה מפציעתו בשירות. קורות החיים של חיים כהן, באתר "יזכור" של משרד הביטחון פירוט השתתפותו בתחרויות המשחקים הפאראלימפיים באתר הרשמי של IPC (באנגלית) המשך פירוט השתתפותו בתחרויות המשחקים הפאראלימפיים באתר הרשמי של IPC (באנגלית) המשך פירוט השתתפותו בתחרויות המשחקים הפאראלימפיים באתר הרשמי של IPC (באנגלית) משלחת גדולה של נכים למשחקי סטוק מנדוויל, דבר, 25 ביולי 1971 זאב בארט, נכי צה"ל - אלופי אירופה בכדורסל, דבר, 25 באוגוסט 1975
ג'וש בריקין

ג'ושוע צ'אד בריקין (באנגלית: Joshua Chad Brecheen; נולד ב-19 ביוני 1979) הוא פוליטיקאי אמריקאי, המכהן כחבר בבית הנבחרים של ארצות הברית מטעם מחוז הקונגרס השני של מדינת אוקלהומה, בריקין, חבר המפלגה הרפובליקנית, שימש כחבר הסנאט המדינתי של אוקלהומה מטעם המחוז השישי במשך שמונה שנים. ג'ושוע צ'אד בריקין נולד ביוני 1979. הוא למד באוניברסיטת דרום מזרח אוקלהומה סטייט בדוראנט. בשנת 1997, הוא נבחר לראשונה כסגן נשיא מחוז SE של FFA של אוקלהומה. בשנה שלאחר מכן, הוא נבחר לנשיא ה-FFA במדינה, משרה אותה אייש עד 1999. לאחר פרישתו מה-FFA, בריקין סיים את לימודיו באוניברסיטת המדינה של אוקלהומה עם תואר כפול במדעי בעלי החיים ותקשורת חקלאית. בשנת 2004 הוא התקבל לעבודה כנציג שטח של הסנאטור טום קובורן, שם עבד עד לבחירתו לסנאט של אוקלהומה. הוא הבעלים של עסק לדיבור מוטיבציה, Brecheen Keynotes and Seminars, כמו גם Rawhide Dirtworks, שירות חפירות. בריקין הגיש את המועמדות למחוז ה-6 של הסנאט של אוקלהומה בשנת 2010. הוא התמודד ללא התנגדות בפריימריז הרפובליקני והתמודד מול הסנאטור הדמוקרטי המכהן ג'יי פול גאם. בריקין ניצח את גאם בבחירות בנובמבר באותה השנה. ה- Tulsa World דיווח על המירוץ של מחוז הסנאט השישי כבעל סך גיוס הכספים הגבוה ביותר עבור מושב בסנאט ב-2010, כאשר בריקין גייה 217,548 דולר לעומת גאם שגייס 289,786 דולר. במהלך כהונתו הראשונה, בריקין הגיש הצעת חוק לביטול חוק מגדלי חיות המחמד של אוקלהומה, שחייב את המגדלים לספק לבעלי החיים שלהם טיפול וטרינרי מינימלי, מזון ומים. הצעת החוק קבעה עמלות שמגדלי חיות מחמד ישלמו למדינה על מנת לכסות את עלויות הבדיקות. בריקין טען שהצעת החוק הענישה אזרחים שומרי חוק. הוא גם הגיש הצעה לקצץ בשכר המחוקקים, והנהיג חקיקה לקיצוץ בתוכנית "אמנות במקומות ציבוריים", שסיפקה מימון לפרויקטים של אמנות ציבורית במדינה. בריקין כיהן בסנאט של אוקלהומה עד 2018. הוא פרש לאחר שתי קדנציות, תוך ציון התחייבות להגבלות כהונה. בשנת 2022, בריקין התמודד על מנת לייצג את מחוז הקונגרס השני של אוקלהומה בבית הנבחרים של ארצות הברית לאחר פרישתו של מארקוויין מולין, בפריימריז שכלל 14 מועמדים רפובליקנים. בריקין עלה לסיבוב השני של הפריימריז נגד אייברי פריקס לאחר שסיים שני בסיבוב הראשון. הוא ניצח את פריקס בשלב השני, וזכה במועמדות. הוא ניצח בבחירות הכלליות את המועמדת הדמוקרטית נעמי אנדרוז ואת המתמודד העצמאי בן רובינסון והושבע לתפקידו בקונגרס בראשית ינואר 2023. ביום האחרון של יוני 2023, בריקין הציג את "חוק הפטריוטיות לא הגאווה", שאם יתקבל, ימנע את השימוש בכספים פדרליים לאירועי חודש הגאווה ויאסור על סוכנויות פדרליות להציג את דגל הגאווה. מדיה וקבצים בנושא ג'וש בריקין בוויקישיתוף אתר האינטרנט הרשמי של ג'וש ברכין בבית הנבחרים האמריקאי (באנגלית) ג'וש בריקין, באתר המדריך הביוגרפי של הקונגרס של ארצות הברית (באנגלית) Andrea Hancock, Josh Brecheen advances in 2nd Congressional District, NonDoc, ‏24 באוגוסט 2022 (באנגלית אמריקאית) CURTIS KILLMAN World Staff Writer, Analysis shows that Oklahoma fundraising champs won 76 percent of their election races, Tulsa World, ‏6 בנובמבר 2010 (באנגלית) Andrea DenHoed, Republicans sweep Oklahoma's federal races, NonDoc, ‏2022-11-09 (באנגלית אמריקאית) Randy Krehbiel Tulsa World, Congressman Brecheen wants House Republicans bending further right, Tulsa World, ‏4 ביולי 2023 (באנגלית)
ליגת העל הלוקסמבורגית

ליגת העל הלוקסמבורגית (בלוקסמבורגית: Fussball Nationaldivisioun) היא ליגת הכדורגל הבכירה בלוקסמבורג. הליגה החלה לפעול בעונת 1909/1910, למעט הפסקות בעונת 1912/1913, וארבע שנות מלחמת העולם השנייה (1940-1944). בזמן הכיבוש הגרמני בלוקסמבורג הקבוצות המקומיות שיחקו במערכת ליגות הכדורגל של גרמניה הנאצית. התחרות נקראה "האליפות הלוקסמבורגית" עד 1913/1914. החל מעונת 1914/1915 ועד 1931/1932 נקראה "הפרימייר דיוויזיון". לאחר מכן מ-1932/1933 ועד 1956/1957 נקראה "ליגת הכבוד" (Éirendivisioun), ומעונת 1957/1958 התחרות נקראת "הליגה הלאומית". הליגה כללה 12 קבוצות עד עונת 2005/2006, ובסיום אותה עונה הורחבה ל-14 קבוצות, והפכה את שמה ל"ליגת הBGL", באמצעות הורדת שתי קבוצות לליגת המשנה והעלאת ארבע קבוצות מאותה הליגה, כך היא משחקת עד היום. להלן הקבוצות בליגה לעונת 2023/2024 קבוצה המסומנת בכתב מודגש זכתה בגביע הלוקסמבורגי באותה העונה והשלימה דאבל מקומי אתר האינטרנט הרשמי של ליגת העל הלוקסמבורגית התאחדות הכדורגל הלוקסמבורגית בעקבות מלחמת העולם השנייה וכיבוש לוקסמבורג על ידי גרמניה הנאצית, הקבוצות הלוקסמבורגיות הצטרפו למערכת הליגות הגרמנית ושיחקו תחתיה בתקופה זו בעקבות השפעת התפרצות נגיף הקורונה הוחלט לבטל את העונה כך שאין אלופה ואין יורדות.
אימרה ואש

אימרה ואש (במקור עד 1918 ויינברגר, בהונגרית: Vas Imre;‏ מישקולץ, 14 בדצמבר 1898 – בודפשט, 19 ביולי 1966) היה דוקטור לרפואה (MD) רופא ריאות (פולמונולוג), מנהל מחלקה בבית חולים, מנהל בית חולים, קנדידט למדעי הרפואה - "דוקטורט קטן" (.CSc) (1957), מומחה ברמה לאומית לשחפת, מחבר ספרים בנושא מבוססי מחקריו. אימרה ויינברגר נולד במשפחה יהודית כבנם של לזאר ויינברגר, נוטריון, ושל רחל מוסקוביץ'. הוא החל את לימודי הרפואה שלו באוניברסיטת בודפשט (שמה היום אוניברסיטת אטווש לוראנד). במלחמת העולם הראשונה שירת בצבא כסטודנט לרפואה. לאחר המלחמה, הוא לא יכול היה לחזור לאוניברסיטת בודפשט (בעיקר בגלל החוק המפלה יהודים הנומרוס קלאוזוס), ולכן השיג את התואר באוניברסיטת פץ' ב-1923. לאחר מכן עבד כרופא פנימי בפוליקליניקה Charité עד 1935, ולאחר מכן בין 1935 לבין 1940 עבד במכון למחלות הריאה של אויפשט (היום רובע 4 של בודפשט). במלחמת העולם השנייה פוטר מעבודתו בגלל מוצאו היהודי, ונשלח למחנות שירות העבודה מספר פעמים (עבודות כפייה לגברים יהודים עבור הצבא ההונגרי). אחר כך הוא גורש למחנה הריכוז אושוויץ ב-1944, שרד ולבסוף חזר להונגריה באוגוסט 1945. בשנים 1945–1949 עמד בראש מחלקת השחפת כמנהל מחלקה בבית החולים היהודי לצדקה בבודפשט (בדרך אמריקה). מ-1949 עד 1966, היה מנהל בית החולים הממלכתי לחולי ריאות סבאדשאגהג' (Szabadsághegy). הוא פיתח את העקרונות הבסיסיים של שיקום חולי שחפת. זכותו והישגו העיקרי הוא פיתוח היכולת לגילוי המוקדם של מחלת השחפת והריאות בשלב מוקדם והחזרת החולים ושיקומם החברתי והרפואי לעבודה פורייה. אשתו הייתה אנה הלאס (1905–?), בתם של פרנץ הֵבֶּר (פירושו בהונגרית "עברי") ואידה מוסקוביץ', לה נישא ב-6 במאי 1928 בבודפשט. שיקום חולי ריאות (בודפשט, 1959) Hogyan éljen a tüdőbeteg ember? (כיצד יחיה חולה שחפת?) A munkaköri alkalmasság orvosi elbírálásának irányelvei (הנחיות להערכה רפואית של כושר תעסוקתי -מחבר משותף) Egészségügyi feladatok a második ötéves tervben (משימות בריאות בתוכנית החומש השנייה - מחבר משותף) מדליית הזיכרון של אמיל וייל (1957) מדליית הזיכרון של פרידייש קוראני (1961) Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי) Barát Irén, Sirály Ferenc: In memoriam Vas Imre (1966. szeptember 25.) Orvosi Hetilap, 107. évfolyam, 39. szám, 1858-1859. o. (לזכרו של אימרה ואש. שבועון רפואי 1966) Gergely András: Jeles magyar zsidó orvosok lexikona. Budapest, Makkabi, 2001.(אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001) Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. כרך השלמה. עורכת ראשית אגנש קניירש) ספרו כיצד יחיה חולה ריאות אימרה ואש באתר Arcanum Az engedélyt tartalmazó BM rendelet száma/évszáma: 111339/1918. Forrás: MNL-OL 30808. mikrofilm 460. kép 3. karton "Születési bejegyzése a miskolci polgári születési akv. 1448/1898. folyószáma alatt". נבדק ב-2020-12-27. "Halotti bejegyzése a Budapest XII. kerületi állami halotti akv. 1344/1966. folyószáma alatt". נבדק ב-2020-12-27. "Házasságkötési bejegyzése a Budapest VII. kerületi polgári házassági akv. 650/1928. folyószáma alatt". נבדק ב-2020-12-27. "Dr. Vas Imre kapta az idei Korányi Frigyes emlékérmet". Népszabadság. 1961-09-28. p. 10. נבדק ב-2020-12-27.
Kalbimin Tek Sahibine

"Kalbimin Tek Sahibine" (באנגלית: "To the Only One Who Owns My Heart"; ובעברית: "לַיָּחִיד שֶׁאוֹחֵז בְּלִבִּי") הוא שיר שהוקלט על ידי הזמרת-יוצרת הטורקייה אירם דריג'י. הוא יצא לאור ב-15 במאי 2014, בהוצאת חברות התקליטים דואן מיוזיק קומפני ו-GNL אנטרטיינמנט, כסינגל שלא מתוך אלבום. הקליפ של "Kalbimin Tek Sahibine" הפך לקליפ הטורקי הנצפה ביותר ביוטיוב בשנת 2014. השיר נכתב והופק על ידי חוסיין בונצ'וק. הוא מדמה מכתב אהבה ומילותיו עוסקות באהבה עד כלות של דריג'י לבן זוגה. היא שרה ”אנשים מתפללים / לחיים מאושרים / אם יש לי אותך, האושר נמצא בכל מקום / בתוכי האושר בוער”. בהמשך, היא מתארת אותו בתור האביב שלה ומשווה את חיוכו לגן עדן. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות. הווידאו קליפ הנלווה של "Kalbimin Tek Sahibine" הועלה לערוץ היוטיוב של netd müzik ב-15 במאי 2014, ביום יציאתו כסינגל. הוא צולם במקורות מים שונים ומציג את דריג'י בסצנות שונות בהן היא נראית כמתפללת עבור בן זוגה, לו היא מקדישה את השיר כמכתב אהבה. סצנה אחת צולמה כשהיא בתוך נהר ופסנתר מאחוריה. נכון לאוגוסט 2023 עומד מונה הצפיות של הקליפ על למעלה מ-290 מיליון צפיות. מידע על הסינגל "Kalbimin Tek Sahibine" באתר מיוזיק בריינז מידע על היצירה "Kalbimin Tek Sahibine" באתר Discogs סרטון השיר "Kalbimin Tek Sahibine" באתר יוטיוב İrem Derici – Kalbimin Tek Sahibine, נבדק ב-2023-08-27 İrem Derici - Kalbimin Tek Sahibine, נבדק ב-2023-08-27 İrem Derici - Kalbimin Tek Sahibine lyrics + English translation, lyricstranslate.com (באנגלית) Kalbimin Tek Sahibine, 2014-04-24, נבדק ב-2023-08-27
סאני סנדלר

סאני סנדלר (באנגלית: Sunny Sandler; נולדה ב-2 בנובמבר 2008) היא שחקנית קולנוע יהודייה-אמריקאית. התפרסמה כאשר כיכבה בתפקיד הראשי בתור סטייסי פרידמן בסרט של נטפליקס "את מה-זה לא מוזמנת לבת מצווה שלי". סנדלר נולדה ב-2008 בלוס אנג'לס, קליפורניה, ארצות הברית. סנדלר היא בתם הצעירה של השחקנים ג'קי סנדלר ואדם סנדלר, אחותה הבכורה סיידי סנדלר שחקנית, אף היא. החל מ־2010, בגיל שנתיים, הופיעה בתפקידים קטנים בסרטים בכיכובו של אביה, אדם סנדלר. ב-2010 הופיעה בסרט קומדיית החברים "מגודלים", ב-2011 הופיעה בסרט הקומדיה "ג'ק וג'יל", ב-2013 הופיעה בסרט ההמשך "מגודלים 2" ב-2015 הופיעה בסרט "פיקסלים", ב-2019 בסרט "תעלומת רצח". ב-2020 הופיעה בתפקיד מעט משמעותי יותר כקוקי בסרט "יובי יציל את האלווין". ב-2023 הופיעה בתפקיד הראשי בתור סטייסי פרידמן, בסרט קומדיית הנעורים של נטפליקס "את מה-זה לא מוזמנת לבת מצווה שלי". בסרט היא משחקת נערה המתכננת את מסיבת בת המצווה שלה יחד עם חברתה הטובה (סמנתה לוריין). ב-2023 הופיעה בתפקיד קולי בסרט "ליאו" כסאמר, נערה שמדברת יותר מדי ומתחברת עם ליאו, חיית המחמד הכיתתית בדיבובו של אדם סנדלר. עוד באותה שנה שיחקה בתפקיד משנה בסרט "חותנים בהפרעה". סאני סנדלר, במסד הנתונים הקולנועיים IMDb (באנגלית) סאני סנדלר, באתר AllMovie (באנגלית) אבנר שביט‏, תענוג צרוף: סרט הבת מצווה של משפחת סנדלר בנטפליקס פשוט מושלם, באתר וואלה, 24 באוגוסט 2023 אורון שמיר, "את מה־זה לא מוזמנת לבת מצווה שלי": אדם סנדלר מצא לבת שלו עבודה, באתר הארץ, 25 באוגוסט 2023 אבנר שביט, ‏אחרי הסרט הזה, אדם סנדלר יהיה ידוע בתור אבא של סאני, באתר מעריב אונליין, 25 באוגוסט 2023 רועי אבן, ‏בגיל 16 ו-13: זה הסכום שירוויחו בנותיו של אדם סנדלר, באתר ‏מאקו‏, 23 באוקטובר 2022
I'm an Albatraoz

"I'm an Albatraoz" (מעוצב: "IM AN̓ ALBATRÁOZ") הוא סינגל של הדי ג'יי ומפיק השירים השוודי ארונצ'ופה (אנ') משנת 2014, הכוללת שירה ללא קרדיט של אחותו הצעירה נורה אקברג (Nora Ekberg), הידועה יותר בשם הבמה שלה "ליטל סיס נורה". השיר זכה למעמד של פלטינה 7 פעמים בשוודיה, פלטינה מרובעת בקנדה, פלטינה משולשת באיטליה, ופלטינה כפולה באוסטריה. במילות השיר, אקברג מתארת אישה שהיא קוראת לה עכבר. המילה "Albatraoz" מורכבת אך מתייחסת לאלבטרוסיים והיא גם שמה של קבוצת מוזיקה אלקטרונית שוודית בשם Albatraoz שארונצ'ופה חבר בה. השימוש של השיר ב"עכבר" הוא משחק מילים, שכן המילה mus (המילה השוודית לעכבר) היא גם מילת סלנג לוגינה. בקליפ של הסינגל מופיעה אחותו הצעירה של ארונצ'ופה (ארון אקברג) נורה אקברג. השיר מתחיל בהצגתו על ידי קריין צרפתי עם רקע שחור, והטקסט "סרט מאת AronChupa" ו"בשיתוף עם Sertaç Yıldızhan" בליווי של פסנתרן. נשים מוצגות כשהן מתאפרות ומורחות בושם בחדר הלבשה ומתפקדות כרקדניות גיבוי בחלוקים שלהן. בעוד שהסרטון מתמקד בעיקר בנורה אקברג, AronChupa מוצג גם מאחורי פונוגרף עם מתופף מבוגר ליד. כמו כן, נגני סקסופון מוצגים אף הם. הקליפ צולם בתיאטרון פרמאנוט בעיר אוקלנד. מאז ה-13 באוקטובר 2014, לקליפ הרשמי יש מעל ל-1.432 מיליארד צפיות ביוטיוב נכון לדצמבר 2023, מה שהופך אותו לאחד מ-210 הסרטונים הנצפים ביותר באתר. מידע על היצירה "I'm an Albatraoz" באתר מיוזיק בריינז מידע על הסינגל "I'm an Albatraoz" באתר מיוזיק בריינז סרטון השיר "I'm an Albatraoz" באתר יוטיוב מידע על השיר "I'm an Albatraoz" באתר ספוטיפיי
אהרון טל

אהרון טל (סטולר) (נפטר ב-3 ביולי 2023) היה קצין צה"ל במילואים בדרגת אלוף-משנה, פיקד על חטיבה 600. ועוטר בעיטור המופת. עם גיוסו לצה"ל שובץ טל בחיל השריון. בשריון עבר הכשרה כלוחם וקורס מפקדי טנקים. לאחר קורס קציני שריון שימש במגוון תפקידי מטה ופיקוד, לחם במלחמת ששת הימים, ומונה למפקד פלוגה בחטיבה 7. טל הוביל את פלוגתו בפעולת כראמה. על אומץ הלב שהפגין בקרב בכראמה עוטר טל בעיטור המופת. בשנים 1971–1972, שימש כמפקד גדוד 74. בהמשך שימש כקצין אג"ם אוגדה 143 ולחם בשירותה במלחמת יום הכיפורים. בשנים 1975–1976 שימש כמפקד חטיבה 600. בהמשך שימש כקצין אג"ם פיקוד הצפון, ראש מטה גיס 466 ומדריך המכללה הבין-זרועית לפיקוד ולמטה. עמירם אזוב, צליחה, הוצאת דביר, 2011 סרן אהרון טל, באתר הגבורה. עמירם אזוב, "מגננה", הוצאת מודן והמחלקה להיסטוריה של צה"ל, 2023, עמ' 87.
Nehir

"Nehir" (באנגלית: "River"; ובעברית: "נָהָר") הוא שיר שהוקלט על ידי הזמרת-יוצרת הטורקייה אליינה טילקי, מתוך סרט הקולנוע הטורקי "הנה האגדה שלי" (2021). הוא יצא לאור ב-18 בינואר 2021, בהוצאת חברת התקליטים דואן מיוזיק קומפני כשיר הנושא הרשמי של הסרט. השיר זכה להצלחה מתונה בטורקיה ולא דורג במקומות הגבוהים במצעדים, כיוון שלא יצא לו וידאו קליפ. השיר נכתב והולחן על ידי אליינה טילקי והופק על ידי ג'אן אטיימז. הוא עוסק בחלומות של אנשים ובכמיהות שלהם. ישנן שלוש שורות בהן טילקי מדברת על עצמה ואומרת ”הלב שלי צובע לאט את החושך / ואני מכבה את כל האורות וצופה בצבע שלי / אני זורמת משם עם הנהר בלב”. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-7 מיליון השמעות. האודיו הנלווה של "Nehir" פורסם ב-18 בינואר 2021, ביום יציאתו של השיר כסינגל. נכון לאוגוסט 2023 עומד מונה הצפיות של הקליפ על למעלה מ-3 מיליון צפיות. סרטון השיר "Nehir" באתר יוטיוב İşte Bu Benim Masalım Dizisi 2. Sezon Gelecek mi? – Teknoloji Elçileri, web.archive.org, ‏2021-07-23 Aleyna Tilki - Nehir (İşte Bu Benim Masalım Soundtrack), נבדק ב-2023-08-27 Nehir by Aleyna Tilki from Turkey, Popnable.com (באנגלית) Aleyna Tilki - Nehir (İşte Bu Benim Masalım Soundtrack) lyrics + English translation, lyricstranslate.com (באנגלית) Nehir (Aleyna Tilki), 2021-01-19, נבדק ב-2023-08-27